tartuNLP/wikipedia-smugri-20251201 huggingface dataset:
Living Next Door to Alice

"Living Next Door to Alice" (eesti keeles pealkirjaga "Alice") on Nicky Chinni ja Mike Chapmani populaarne laul. 
Originaalesitajaks oli Austraalia trio New World. 1972. aastal avaldatud singel jõudis sealmaal edetabelis 35. kohale, mujal jäi aga praktiliselt tähelepanuta. Maailmakuulsaks sai lugu ansambli Smokie esituses.
Sõnad.
Laulu peategelane on üks nimeta mees, kelle naaber oli 24 aastat tema lapsepõlvesõber Alice. Ühel päeval teatab talle nende ühine sõber Sally, et Alice kolib minema, mispeale, nähes Alice'i maja ees limusiini, mõtleb oma lapsepõlvemälestustest koos Alice'iga, ta oli Alice'sse armunud, kuid ei tunnistanud seda kunagi. Samas aga tunnistab Sally talle, et oli ka temasse armunud ja oli ka 24 aastat oodanud ("Alice is gone, but I'm still here, you know I've been waiting for twenty-four years").
Smokie versioonid.
Inglise ansambel Smokie avaldas singli 1976. aasta novembris. Suurbritannias jõudis laul 5. kohale ning USA-a edetabelis Billboard Hot 100 1977. aasta märtsis 25. kohale. Laul oli aga esikohahitt Saksamaal, Austrias, Iirimaal, Hollandis, Norras, Šveitsis ja Austraalias. 1995. aastal koos koomik Roy Chubby Browniga tehtud paroodiaversioon ("Who The F*ck Is Alice") jõudis Suurbritannia singlimüügiedetabelis isegi 3. kohale. See versioon on ajendatud aga hoopis hollandlaste ansambli Gompie versioonist.
Gompie versioon.
1995. aastal andis laulu pealkirjaga "Alice, Who the Fuck Is Alice?" (kirjapilt singlil on kujul "Alice, Who the X Is Alice?") singlina välja Hollandi ansambel Gompie. See versioon jõudis esikohale Hollandi ja Belgia (Flandria) edetabelites ning esikümnesse Austrias, Norras, Saksamaal ja Šveitsis. Lisaks Roy Chubby Browni versioonile on see aluseks ka näiteks The Steppersi tehtud klubiversioonile, mis oli Austraalia müügiedetabelis 2. kohal.
Muud versioonid.
1977. aastal avaldas oma versiooni laulust "Living Next Door to Alice" USA kantrilaulja Johnny Carver. See versioon jõudis Billboardi kantriedetabelis 29. kohale.
1982. aastal avaldas punkbänd Chron Gen laulust oma versiooni plaadil "Chronic Generation"
Kevin Wilson avaldas loost paroodiaversiooni "Living Next Door to Alan" oma 1985. aastal ilmunud plaadil "Kev's Back (The Return of the Yobbo)".
1996. aastal andis Jimmy Sturr laulu välja polkana Grammy pälvinud plaadil "Polka! All Night Long".
1996. aastal avaldati laul ka joonissarja "Smurfid" heliplaadil "The Smurfs Go Pop!". Selle laulu jaoks on sõnu tunduvalt muudetud ning lugu kannab pealkirja "Smurfland".
Muukeelsed versioonid.
Eesti keeles esitas lugu ("Alice") Tarmo Pihlap koos ansambliga Palderjan. Eestikeelsete sõnade autor on Vello Salumets. 
Soomekeelse versiooni "Viisitoista kesää" ("Viisteist suve") plaadistas 1977. aastal Kari Tapio. Sõnade autor on Juha Vainio. 
Saksakeelse versiooni "Tür an Tür mit Alice" salvestas 1977. aastal lõuna-aafriklane Howard Carpendale.
Tšehhikeelse versiooni "Alenka v říši divů" salvestas Karel Zich.
Vene keeles kannab lugu pealkirja "Кто такая Элис?". Esitanud on seda Mihhail Bašakov ja ansambel Konets Filma (Конец Фильма).
Kopli karjääri paljand

Kopli karjääri paljand Tallinnas Põhja-Tallinna linnaosas Koplis on maastikust kadunud seoses Kopli mäe rajamisega ja keskkonnaregistrist eemaldatud .
Kullamäe koopad

Kullamäe koopad (ka: "Kullamäe urud") on koopad Tarvastu jõe kaldal; halduslikult Viljandi maakonnas Tarvastu vallas. Nii koopad kui ka sealsamas olev Kullamäe paljand on arvele võetud ürglooduse objektidena, samuti kuuluvad need koos ümbritseva alaga Kullamäe maastikukaitseala koosseisu.
Kullamäe paljand

Kullamäe paljand on kaitsealune paljand Tarvastu jõe kaldal; halduslikult Viljandi maakonnas Viljandi vallas. Nii paljand kui sellesse tekkinud Kullamäe koopad on arvele võetud ürglooduse objektidena, samuti kuuluvad need koos ümbritseva alaga Kullamäe maastikukaitseala koosseisu.
Kõrgemäe paljand

Kõrgemäe paljand (ka: "Kõrgekalda paljand") on paljand Helme jõe kaldal; halduslikult Valga maakonnas Tõrva vallas. Paljand on arvele võetud ürglooduse objektina.
Kalahari kõrb

Kalahari kõrb (afrikaani keeles "dorsland" 'janune maa' või 'kuiv maa') on Aafrikas asuv pooleldi põuane liivane savann pindalaga 900 000 km². See katab suure osa Botswanast ning osa Namiibiast ja Lõuna-Aafrika Vabariigist. 
Tegemist on poolkõrbega, kus on rohkem loomi ja taimi kui päris kõrbes. Vihma sajab vähe (tavaliselt 110–190 mm aastas) ja suviti on temperatuurid väga kõrged. Ainus aasta ringi voolav jõgi Okavango moodustab loodes elurikka delta. Bušmanid on elanud Kalaharis kui kütid ja korilased juba 20 000 aastat.
Lasnamäe paljand

Lasnamäe paljand on paljand Tallinnas Laagna tee lõunaküljel endisest Lasnamäe karjäärist loodes.
Paljand on arvele võetud ürglooduse objektina ning see on üksikobjektina looduskaitse all.
Paljandi kogupaksus on 11 meetrit. Sellel paljanduvad Kunda, Aseri, Lasnamäe ja Uhaku lade. Paljandit loetakse Lasnamäe lademe stratotüübiks.
Paljandist vahetult Kesklinna pool asub Laagna tee ääres Mäekalda paljand.
Lasnamäe vana paemurru paljand

Lasnamäe vana paemurru paljand on paljand Tallinnas Pae järve kagukaldal.
Paljanduvad Uhaku lademe kivimikihid. Paljand on Lasnamäe lademe Pae kihistiku stratotüüp.
Paljand on tunnistatud kaitstavaks looduse üksikobjektiks.
Karjääri põhjakaldal paljandub 5,54 meetrit lubjakivi, kaguosas on paljandi kõrgus veepinna kohal 5,45 meetrit, ent seal on paesein taimestikust ja rusust puhastatud. Aastal 1970 paljandus karjääris 8,7 meetrit paasi, milles Pae kihistik oli alumises osas. Seega on kihistiku kivimid tänaseks vee alla jäänud. 
Paemurd.
17. sajandi lõpul kuulusid linnas elamu ja kaitseehitiste ehitamiseks vajalikud paemurrus asunud paekivikaevandused ja lubjaahahjud Tallinna kaupmeestele Hermann von Drentelnile, Hermann Düttnerile H. Blankenhagenile ja Th zur Högenile. Jõelähtme kihelkonna Nehatu Laksbergi paemurru rendiõigused omandas 1898. aastal Karl Reinhold Christian Koch (1841–1909) ja seejärel Andreas Robert Alexander Koch ja 1916. aastast Artur Johanson ning 1926. aastast Apollonie Oldekop. Lasnamäe Paemurd asus aadressil Lasnamägi 18. 
Lasnamäe veerule vana paemurru kohale asuti elumaju ehitama 20. sajandi alguses. 1960. aastatel suletud Lasnamäe paemurd on tänaseks veega täitunud (sügavus 8 meetrit) ja Pae järve ümbrus on kujundatud Paepargiks.
Leetse paljand

Leetse paljand on paljand Pakri poolsaarel; halduslikult Harju maakonnas Paldiski linnas. Paljand on arvele võetud ürglooduse objektina.
HPFS

HPFS (High Performance File System) on failisüsteem, mis loodi spetsiaalselt OS/2 operatsioonisüsteemile, et üle saada FAT failisüsteemi puudustest. See kirjutati Gordon Letwini ja teiste Microsofti töötajate poolt ning lisati OS/2 versioonile 1.2, mida arendati sel ajal Microsofti ja IBM'i ühistööna.
Ülevaade.
Võrreldes FAT-failisüsteemiga on HPFS-il järgmised täiustused:
HPFS suudab hoida 64 KiB metaandmeid faili kohta (täiendavad faili omadused ja kirjeldus). IBM omab endiselt õigusi HPFS-i kasutamisel, kuid mitte HPFS386 õigusi. HPFS valmist Microsofti ja IBMi koostööna ning mõlemad ettevõtted omasid õigusi kasutada seda Windows ja OS/2 tehnoloogias. Microsoft kasutas HPFS-i Windows NT-l.
Btrfs

Btrfs (ligikaudne hääldus 'better ef ess') ehk "B-tree file system" on GNU üldise avaliku litsentsiga (GPL), faili koopia muutmisel kasutajale isiklikku eksemplari loov ("copy-on-write") failisüsteem, mis on saadaval Linuxi ja ReactOS-i operatsioonisüsteemidele. Btrfs-i loomist alustas 2007. aastal Oracle Corporation.
Btrfs loodi kavatsusega vähendada failiühenduste puudulikkust, kaadreid, kontrollsummasid ja integreerida mitme seadme kasutamist Linuxi failisüsteemides. Need omadused on üliolulised, kuna Linuxi kasutus suurtes ettevõtetes kasvab ja on vaja aina suuremaid andmehulkasid salvestada. Skaleerimine ei ole ainult andmete talletamise adresseerimine, vaid see tähendab ka võimet administreerida ning hallata neid tegevusi puhta kasutajaliidesega, mis võimaldab inimestel näha, mis on kasutuses, ning see teeb selle töökindlamaks.
Btrfs 1.0 originaal materdati maha tema hilise 2008. aasta väljaande pärast, kuid isegi 2010. aasta seisuga ei olnud see ikka veel kasutusvalmis. Siiski oli ta vastu võetud 2.6.29-rc1 kernelisse testimiseks. Mitmed Linuxi versioonid (sh RHEL 6) on hakanud pakkuma Btrfsi kui valikut juurfailisüsteemiks installimise ajal. Btrfs on olnud mobiiltelefoni MeeGo operatsioonisüsteemi vaikefailisüsteem.
Toba

Toba on linn Jaapanis Mie prefektuuris. Asub Shima poolsaarel. Piirneb Ise ja Shima linnaga. Linna haldusalasse kuuluvad mitmed saared Ise lahes.
Haldusüksus loodi 1954. aastal Toba, Kamo, Nagaoka, Kagamiura, Momoroti, Sugashima, Toshi ja Kamishima valdade liitmise teel.
Mercklin

Mercklin (ka "Merklin") on perekonnanimi.
Tanema keel

Tanema keel on Saalomoni saarte hulka kuuluval Vanikoro saarel räägitav Austroneesia keel.
Keele ISO 639-3 kood on tnx.
2012. aasta maikuu seisuga rääkis seda 1 inimene.
Clevelandi vulkaan

Clevelandi vulkaan (ingl "Mount Cleveland") on tegutsev kihtvulkaan Põhja-Ameerikas Aleuutidel Chuginadaki saarel.
Vulkaani geograafilised koordinaadid on .
Vulkaani kõrgus on 1730 meetrit. 
Clevelandi vulkaan on viimase 230 aasta jooksul pursanud vähemalt 22 korda. Eriti alates 2000. aastatest on pursked sagenenud. Viimati hakkas vulkaan purskama 2013. aasta mai alguses.
James Rainwater

Leo James Rainwater (9. detsember 1917 – 31. mai 1986) oli Ameerika Ühendriikide füüsik.
Ta jagas 1975. aastal Nobeli füüsikaauhinda Aage Bohri ja Ben Roy Mottelsoniga töö eest aatomituuma ebasümmeetria seletamisel.
Globen

Globen (praeguse ametliku nimega Avicii Arena) on peamine spordi- ja kontserdihall Rootsi pealinnas Stockholmis. 
Kuppelehitis kõrgub üle Enskede-Årsta-Vantöri linnaosa ning on pühendatud kohalikule DJ-le ja produtsendile Tim Berglingile (1989–2018), kes lõpetas elu enesetapuga.
Globen on maailma suurim sfäärilise kujuga ehitis. Selle läbimõõt on 110 meetrit, sisekõrgus 85 meetrit ja kubatuur 605 000 m³. Materjalidena on kasutatud terast, betooni ja klaasi. Sinna mahub 16 000 pealtvaatajat (hokimatšide ajal 13 850).
Sellega näitlikustatakse maailma suurimas päikesesüsteemi mudelis (Swedish Solar System; mõõteskaalaga 1:20 miljonile) just Päikest.
Seda ümbritsevat piirkonda nimetatakse Globenområdetiks.
Sven Erik Nordberg

Sven Erik Nordberg (sündinud 12. septembril 1937) on Taani diplomaat.
Ta töötas Taani välisministeeriumis aastatel 1973–2007.
Aastatel 1991–1995 oli ta Taani suursaadik Eestis.
Alates 1998. aastast oli ta Taani suursaadik Saudi Araabias, Kuveidis, Bahreinis, Kataris, Omaanis ja Jeemenis, aastatel 2005–2007 suursaadik Šveitsis, Liechtensteinis ja Vatikanis.
Taavi Toom

Taavi Toom (sündinud 1970 Tartus) on Eesti endine diplomaat.
Ta lõpetas 1988. aastal Tartu 3. Keskkooli ja seejärel Tartu Ülikooli õigusteaduskonna "cum laude".
Aastatel 1991–1994 töötas ta ajalehe Postimees välisinfo toimetajana.
1994–2017 töötas Toom välisministeeriumis, olles selle aja jooksul Eesti suursaadik Taanis (2001–2006) ning Poolas ja Rumeenias (2009–2013). Taavi Toom on töötanud ka välisministeeriumi Euroopa Liidu osakonna juhatajana ja julgeolekupoliitika direktorina, samuti välisministeeriumi pressiesindaja ning avaliku diplomaatia osakonna juhatajana.
2017–2019 töötas Taavi Toom Suurbritannia Tallinna suursaatkonnas nõunikuna.
Meelike Palli

Meelike Palli (sünninimi Meelike Maran; sündinud 20. augustil 1954) on Eesti diplomaat ja tõlkija.
Ta lõpetas 1977. aastal Tartu Riikliku Ülikooli romaani-germaani filoloogia erialal.
Ta töötas seejärel Eesti Rahvusraamatukogus. Välisministeeriumis töötab Meelike Palli alates 1992. aastast.
Aastatel 1997–1999 oli ta Eesti ajutine asjur Portugalis. Aastatel 2006–2011 oli ta Eesti suursaadik Taanis.
Meelike Palli on tõlkinud ilukirjandust inglise ja portugali keelest.
Isiklikku.
Tema isa oli lastekirjanik Iko Maran.
Arstle paljand

Arstle paljand (ka: "Helme Liivakivi paljand") on liivakivipaljand Viljandi-Helme-Leebiku teeristil; halduslikult Valga maakonnas Tõrva vallas. Paljand on arvele võetud ürglooduse objektina.
Narva jõe paljand

Narva jõe paljand on paljand Narva jõe vasakul kaldal; halduslikult Ida-Viru maakonnas Alutaguse vallas. 
Paljand on arvele võetud ürglooduse objektina. Paljandit loetakse Narva lademe Vadja vöö hüpostratotüübiks.
Nuia paljand

Nuia paljand on paljand Halliste ürgorgu suubuvas sälkorus; halduslikult Viljandi maakonnas Mulgi vallas Karksi-Nuia linnas. Paljand on arvele võetud ürglooduse objektina.
Nunne tänava paljand

Nunne tänava paljand on paljand Toompea kirdenõlval; halduslikult Tallinnas Kesklinna linnaosas Nunne tänava ääres (Tallinna vanalinn). Paljand on arvele võetud ürglooduse objektina.
Tallinna vanalinnas on veel kaks paljandit: Patkuli trepi paljand ja Toompea paljand.
Kopenhaageni börs

Kopenhaageni börs (taani keeles "Københavns Fondsbørs") on Taani väärtpaberibörs, mis tegutseb Kopenhaagenis. Kopenhaageni börsi ametlik nimi on Nasdaq Kopenhaagen. Börs kuulub Nasdaq Inci gruppi. Kopenhaageni börs on osa Nasdaq Nordicu börsist. Nasdaq Kopenhaagen opereerib lisaks reguleeritud turule ka First Northi turgu, mis on alternatiivne turg Nasdaqi Inc grupi börsidel. Kopenhaageni börsil saab kaubelda siin noteeritud aktsiate, võlakirjade, börsil kaubeldavate fondide, futuuride ja optsioonidega. Turu ametlik kauplemisvaluuta on Taani kroon. Kopenhaageni börsi üldindeks on OMX Copenhagen. 
Kopenhaageni börs on avatud kohaliku aja järgi kell 9.00–17.00. Eesti aja järgi on börs avatud kella 10–18.
Kopenhaageni börsile teostab järelevalvet Taani Finantsjärelevalve (The Danish Financial Supervisory Authority). 
Kopenhaageni börsi suurus.
Seisuga 31. märts 2024 oli Kopenhaageni börsil noteeritud ettevõtete väärtus kokku ehk turuosa 5,617 triljonit Taani krooni (753 miljardit eurot). Kopenhaageni börs moodustab 38% Nasdaq Nordicu börsi mahust. Nasdaq Nordicu börsidest on suurem vaid Stockholmi börs.
2024. aasta märtsis tehti Kopenhaageni börsil ühes päevas tehinguid keskmiselt 7,4 miljardi Taani krooni väärtuses (988 miljoni euro väärtuses). 
Seisuga 31. märts 2024 on Kopenhaageni börsi reguleeritud turul noteeritud 123 ettevõtte aktsiad.
Enim kaubeldud aktsiad.
Ettevõtted, kelle aktsiatega on kaubeldud 2024. aastal enim (käibe järgi, enim kaubeldud ettevõte on reastatud esimesena, 31. märtsi seisuga):
Elvis (eesnimi)

Elvis on mehenimi. See on iiri pühaku Ailbe (ka Ailbhe, Elfeis, Ailfyw, Ailvyw, Elveis) nime inglispärane kuju.
Tuntuim selle nime kandja on laulja Elvis Presley. Seda nime on kandnud ka enne teda inimesed, näiteks kas või Elvis Presley isa Vernon Elvis Presley, aga hiljem on tavaliselt võetud see nimi endale ise (näiteks laulja Elvis Costello) või on vanemad selle oma lapsele pannud Presley auks.
Suurbritannias on see populaarsuselt kaheksas kuulsuse nimi, mida pannakse oma koerale.
Promised Land

Promised Land on ingliskeelne väljend, mis tähendab tõotatud maad. Seda ingliskeelset nime kannavad:
Promised Land (Presley)

"Promised Land" ("Tõotatud maa") on Elvis Presley 1975. aastal ilmunud album.
Albumi tootis plaadifirma RCA Records. Album salvestati 1973. aasta detsembris Memphises ja avaldati 1975. aastal Presley 40. sünnipäevaks. Samal perioodil samas stuudios salvestatud lugudest paremad avaldati 1974. aasta albumil "Good Times", albumil "Promised Land" avaldatud materjali oli peetud teisejärgulisemaks.
Albumi nimilugu, Chuck Berry 1965. aasta loo kaver, avaldati ka singlina, mis jõudis Billboard Hot 100 edetabelis 14. kohale.
LI

Li, li, .li või LI võib tähendada mitut asja.
Nikolai Suursööt (näitleja)

Nikolai Suursööt (aastani 1934 Nikolai Ponomarjov; 12. märts 1899 Orenburgi kubermang – 22. november 1943 Ussollagi vangilaager, Molotovi oblast, Venemaa) oli eesti laulja (bass).
Ta sündis Voskressenskis Orenburgi kubermangus insener Nikolai Ponomarjovi pojana. Ta lõpetas aastal 1917 Tallinna Nikolai I Gümnaasiumi ja aastal 1920 sõjakooli, õppis aastatel 1917–1919 Petrogradi polütehnikumis, teenis aastal 1919 Nikolai Judenitši Loodearmees ja aastani 1921 Eesti armees. Laulmist õppis ta Nikolai Sternbergi ja Armanda degli Abbati-Campodonico juures.
Ta laulis aastast 1923 Estonia teatri kooris, aastatel 1927–1938 oli samas solistiks, hiljem esines külalisena. Ta on tegutsenud kammer- ja oratooriumilauljana. 
Arreteeriti NKVD poolt 27. juunil 1941 Tallinnas, mõisteti tribunali poolt § 58-10 8 aastaks vangilaagrisse. Viibis Krasnojarski krais Kraslagis, seejärel Molotovi oblastis Ussollagis, kus ta ka 1943 suri.
Isiklikku.
Tema vend Vladimir Suursööt oli arst, venna Mihkli poeg Nikolai Suursööt oli Rootsis arhitekt ja õigeusu preester.
Color

Color on keskaja muusikateoorias mitmetähenduslik sõna:
Kvalitatiivne matemaatika

Kvalitatiivne matemaatika erineb tavapärasest, kvantitatiivsest (arvulisest) matemaatikast selle poolest, et esitab objekte kvalitatiivselt, s.t terviklikult, kuid semantiliste tunnustega detailiseeritud kujul.
Mõiste "kvalitatiivne matemaatika" pärineb Claude Lévi-Straussilt. Seda ambivalentset mõistet on erinevad autorid käsitletud erinevalt. Praegu ühtset kvalitatiivset matemaatikat ei eksisteeri, kuid selle ilminguid leidub mitmel pool, ka Eestis.
1968. aastal avaldas Tartu Ülikooli matemaatik Jevgeni Gabovitš raamatu arvudeta matemaatikast, mis piirdus küll vaid näidetega algebrast ja graafiteooriast. 1970. aastal opereeris kvalitatiivsete tunnustega oma doktoritöös ühe tollase uurimisinstituudi laborijuhataja Albert Tiro . 1990. aastatel John Teveti poolt alustatud uurimissuund graafiteooria ja semiootika piirimail – struktuurisemiootika – rajaneb kvalitatiivsetel tunnustel . Üks kvalitatiivse matemaatika alane põhjalikum artiklikogumik ilmus Jaan Valsineri toimetusel.
Phelpsi maakond (Missouri)

Phelpsi maakond ("Phelps County") on maakond USA-s Missouri osariigi keskosas.
Maakonna halduskeskus ja suurim linn on Rolla.
Maakonna pindala on 1746 km². Veepindala on 4 km².
Elanike arv oli 2010. aasta rahvaloenduse järgi 45 156. Aastal 2000 oli elanike arv 39 825.
Ajalugu.
Phelpsi maakond moodustati 1857. aastal. Maakond on saanud nime 23. Missouri kuberneri John S. Phelpsi järgi.
Phelpsi maakond

Phelpsi maakond ("Phelps County") on maakond USA-s Nebraska osariigis.
Maakonna halduskeskus ja suurim linn on Holdrege.
Maakonna pindala on 1401 km². Veepindala on 3 km².
Elanike arv oli 2010. aasta rahvaloenduse järgi 9188. Aastal 2000 oli elanike arv 9747.
Ajalugu.
Phelpsi maakond moodustati 1873. aastal. Maakond on saanud nime ühe esimese sellel alal elanud asuniku William Phelpsi järgi.
Shannoni maakond (Missouri)

Shannoni maakond ("Shannon County") on maakond USA-s Missouri osariigi lõunaosas.
Maakonna halduskeskus on Eminence ja suurim linn Winona.
Maakonna pindala on 2600 km². Veepindala on 0 km².
Elanike arv oli 2010. aasta rahvaloenduse järgi 8411. Aastal 2000 oli elanikke 8324.
Shannoni maakond on vaeseim maakond Missouri osariigis.
Ajalugu.
Shannoni maakond moodustati 29. jaanuaril 1841. Maakond on saanud nime Clarki ja Lewise ekspeditsioonist osavõtja George Shannoni järgi. 1846. aastal avati Shannoni maakonnas esimene vasekaevandus Missouri osariigis ja Teise maailmasõja ajal avati ainuke osariigi mangaanikaevandus.
Aer (mensuraalnotatsioon)

aer, ka aeris (ladina keeles õhk, udu, pilv) on keskaja muusika mensuraalnotatsioonis semibrevise jaotamise kunst ja laad. Keskaegsed muusikateoreetikud teevad vahet semibrevise kolmesel gallia ("aer Gallicus") ja kahesel itaalia ("aer Italicus") jaotusel.
Kreeta habekits

Kreeta habekits ehk kreeta besoaarkits ("Capra aegagrus cretica") on kitsede perekonda kuuluva pulstikkitse alamliik, kes elab looduslikult Kreeta ja Theodórou saarel Kreekas.
IUCN-i kaitsestaatuste arvestuses on kreeta habekits ohualdis.
Giulio Andreotti

Giulio Andreotti (14. jaanuar 1919 Rooma – 6. mai 2013 Rooma) oli Itaalia poliitik, peaminister (1972–1973, 1976–1979 ja 1989–1992), välisminister (1983–1989) ja eluaegne senaator (alates 1991. aastast).
Ta oli ka kaitseminister (15. veebruar 1959 – 23. veebruar 1966 ja 14. märts 1974 – 23. november 1974) ja siseminister (18. jaanuar 1954 – 8. veebruar 1954 ja 11. mai 1978 – 13. juuni 1978).
Tõnis Tüür

Tõnis Tüür (sündinud 30. oktoobril 1972 Haapsalus) on tarkvaraarendaja ning džässmuusik ja -helilooja.
Elukäik.
Tõnis Tüür sündis viielapselise pere vanima lapsena. Tema ema Janne Tüür oli füüsik ja pedagoog ning isa Peeter Tüür laevamehhaanik.
Ta õppis 1980–1985 Haapsalu Laste Muusikakoolis akordioni (õpetaja Kaja Väljari) ning 1988–1992 Georg Otsa nimelises Tallinna Muusikakoolis basskitarri ja dirigeerimist.
Ta on töötanud noodigraafikuna muusikakirjastustes Edition 49 ja Carus-Verlag ning AS MicroLink ja Skype'i tarkvaraarenduse projektijuhina. 1991 ja 1992 oli ta Uno Naissoo nimelise loominguvõistluse laureaat. Ta on laulnud Tallinna 21. keskkooli meeskooris.
1993. aastast on Tüür muusik. Ta on mänginud ansamblites Valge Maja, Hitty Bitty, Helmut Aniko kvartett, Allan Jakobi akordionitrio, Mare Väljataga kvintett, Horre Zeigeri Big Band, Eesti Raadio estraadiorkester, New Murphy Band (CD 2008), Bel-Etage svingorkester (CD-d 2005–2007) jm. Ta kuulus aastast 2001 ansamblisse Cucarella, aastast 2002 Picantesse (CD 2008), aastast 2005 Brian Melvini Triosse, Sweet Kangoo Clubi ja High Societysse ning 2007. aastast kollektiivi Solitude ja Annaliisa kvartetti.
Ta on osalenud muusikuna mitmes teatriprojektis, näiteks 2004. aastal muusikalis "Chicago" ja 2005. aastal parima lavastuse preemia pälvinud Tiit Ojasoo ja Ene-Liis Semperi lavastuses "Julia" Draamateatris. Ta on esinenud mitme muusikakollektiiviga Jazzkaarel ja sai 2003 Tartus festivalil Rainbow Jazz kontrabassimängijana silmapaistva interpreedi eripreemia.
Tüür on esinenud Saksamaal, Soomes, Lätis, Leedus, Venemaal, Prantsusmaal ja Kanadas. Ta on teinud kaasa paljude helikandjate salvestusel (nt Siiri Sisaski "First Acoustic Graffity" 1996, PICANTE "Kohtumine" 2008, Mart Sandri "Five Fifteen", "Lüüd lendame", Gourmet Duo "Salaliit", "LIVE in Tallinn", "Uued Tuuled" jt).
Tüür on olnud muusikamänedžer ja muusik ansamblites Gourmet Duo, Gerli Padar &amp; The Moon, GlamBand, Swing Club, New Murphy Band ning Rütm (bassist).
Ta on Eesti Jazzliidu liige alates selle asutamisest. Šoti klubi liige aastast 2016 ja juhatuse liige aastast 2018.
Isiklikku.
Tõnis Tüüri elukaaslane Katrin Vende on suhtekorraldaja. Peres on kolm last: Aksel, Joonas ja Johanna. Esimesest abielust on tal pojad Mikael ja Mattias. Tõnise vend Reiu Tüür on kunstnik Leedus, vend Mihkel Tüür arhitekt Tallinnas, õde Maia Tüür linnaplaneerija Pariisis ja vend Madis Tüür filmiprodutsent Tallinnas.
Arkadi Gaidar

Arkadi Gaidar (vene keeles Аркадий Петрович Гайдар; sünninimi Arkadi Golikov; vene keeles Аркадий Петрович Голиков ; 22. jaanuar 1904 – 26. oktoober 1941) oli vene kirjanik, nõukogude lastekirjanduse rajajaid.
Arkadi Golikov sündis Kurski kubermangus Lgovis õpetajate perekonnas. Aastatel 1912–1918 elas Golikovide perekond Arzamassis. Arkadi Gaidar osales Vene kodusõjas, võttis osa lahingutegevusest, sai haavata. Juba 14-aastaselt võeti ta vastu VK(b)P-sse. 1921. aastal võttis Gaidar osa Tambovi ülestõusu mahasurumisest. 1922. osales ta ka mitmel pool mujal nõukogudevastaste rahutuste mahasurumisel. Armeest läks ta erru 1924. aastal.
Esimesed Gaidari jutustused ilmusid 1925. aastal. Seejärel töötas ta ajalehtede toimetustes ja kutselise kirjanikuna.
Sõja alguses tegutses rindekirjasaatjana. 1941. aasta septembris sattus ta piiramisrõngasse ja võitles seejärel partisanisalgas. Hukkus Tšerkassõ oblastis.
Isiklikku.
Arkadi Gaidari poeg Timur Gaidar oli admiral, kirjanik ja ajakirjanik. Lapselaps Jegor Gaidar oli poliitikategelane ja majandusteadlane, 1992. aasta märtsist kuni detsembrini Venemaa peaministri kohusetäitja.
Maratus

Maratus on perekond, mis kuulub hüpikämbliklaste sugukonda.
Neid on teada 43 liiki. Kõik peale ühe elavad üksnes Austraalias.
Selle perekonna liikidele on iseloomulik paarituskäitumise juures tagakeha (mis on mitmetel liikidel eredavärviline) ülestõstmine. Samuti tõstavad nad seejuures teise jalapaari.
Downton Abbey

"Downton Abbey" on Julian Fellowesi idee järgi loodud Suurbritannia ajalooline draamasari.
Seriaal, mille tegevus leiab aset aastatel 1912–1925 Yorkshire'is asuvas väljamõeldud Downton Abbey lossis, jälgib aristokraatliku Crawley perekonna ja nende teenijaskonna elu Edwardi ajastu järgses maailmas. 
"Downton Abbey" on televisioonikriitikutelt saanud kõrgeid hinnanguid ja võitnud auhindu, näiteks parima lühisarja või telefilmi kategoorias nii Kuldgloobuse kui ka Primetime Emmy. Ühtlasi on see ajaloos enim Primetime Emmy nominatsioone saanud telesari.
Seriaal esilinastus Suurbritannia ITV telekanalil 26. septembril 2010. 26. märtsil 2015 teatasid Carnival Films ja ITV, et seriaali kuues hooaeg jääb ühtlasi viimaseks. Hooaja viimane jagu läks eetrisse 25. detsembril 2015. 
Sarjast on tehtud samanimeline mängufilm, mis esilinastus Suurbritannias 13. septembril 2019 ja Ameerika Ühendriikides 20. septembril 2019.
Teine (album)

"Teine" on ansambli Lenna teine stuudioalbum. Album ilmus 2013. aastal. Eesti muusikaauhindade valimisel tunnistati see aasta albumiks. 
Albumil leiduvad teiste seas ka Lenna esituses 2012. ja 2014. aasta Eesti Laulu konkursil osalenud laulud "Mina jään" ja "Supernoova".
Albumi lugusid esitab ansambel koosseisus Lenna Kuurmaa (laul), Mihkel Raud (kitarr ja laul), Tõnis Kivisild (bass ja kontrabass), Madis Muul (klahvpillid, akordion) ja Reigo Ahven (trummid). Üksikutes lauludes teevad kaasa veel Kiur Aarma (kitarr ja klahvpillid), Laur Joamets (kitarr), Erko Laurimaa (kitarr), Eeva Talsi (viiul), Villu Talsi (mandoliin), Mairo Marjamaa (saksofon) ja Indrek Tiisel (suupill).
Ühe aasta üheksa päeva

"Ühe aasta üheksa päeva" on 1961. aastal valminud Mosfilmi mängufilm.
Süžee.
Noored tuumafüüsikud Gussev ja Kulikov on ammused sõbrad, kes on armunud samasse tüdrukusse Ljoljasse. Gussev saab teadusliku eksperimendi tagajärjel eluohtliku radiatsioonidoosi. Kuid vaatamata arstide hoiatustele jätkab ta teadusliku tõe otsinguid.
Forestville

Forestville on mitme asula nimi USA-s ja Kanadas:
Lihtne lugu (film)

"Lihtne lugu" on 1960. aastal valminud Nõukogude Liidu mängufilm.
Süžee.
Aleksandra Potapova on noor lesk, kes on sõjas mehe kaotanud. Oma otsekohesuse ja kompromissituse tõttu on tal kolhoosnike hulgas palju vastaseid, kuid sellest hoolimata valitakse ta kolhoosi esimeheks. Mahajäänud kolhoosi juhtimine on raske, tuleb tööle sundida neidki, kes olid varem looderdama harjunud. Potapovale on töös paljuski abiks partei rajoonikomitee sekretär Danilov. Ootamatu armastus Danilovi vastu muudab Potapova elu ühtaegu nii õnnelikuks kui ka raskeks.
Selge taevas

"Selge taevas" on 1961. aastal valminud Nõukogude Liidu mängufilm.
Süžee.
Nõukogude Liidu kangelane katselendur Astahhov sattub sõja ajal sakslaste kätte vangi, kuid tal õnnestub põgeneda. Ent vangistuses viibinud Astahhovit umbusaldatakse – ta visatakse parteist välja, vallandatakse töölt ja jäetakse ilma valitsuse autasudest. Pikki aastaid ei saa ta lendurina töötada ja joob end põhja. Stalini surma järel aga ajad muutuvad ning Astahhov saab jälle katselendurina töötada.
Sinine vihik

"Sinine vihik" on 1963. aastal valminud Nõukogude Liidu mängufilm.
Süžee.
Filmi tegevus toimub 1917. aasta suvel, mil Vladimir Lenin varjas end koos parteikaaslase Grigori Zinovjeviga Venemaa Ajutise Valitsuse ametivõimude eest Petrogradi kubermangu Sestroretski linna Sestroretski Razlivi järve ääres Razlivi onnikeses.
Lühisababoa

Lühisababoa ("Acrantophis") on maoperekond.
Klassifikatsioon.
Lühisababoade perekonda klassifitseeritakse roomajate andmebaasis järgmised maoliigid:
Levila.
Need kägistajamaod elavad Madagaskaril.
Tetralepis

Tetralepis on maoperekond.
Klassifikatsioon.
Perekonda "Tetralepis" klassifitseeritakse roomajate andmebaasis üksainus maoliik:
"Tetralepis fruhstorferi" on kantud IUCN-i ohustatud liikide nimestikku.
Levila.
Need maod elavad Jaava saarel.
Maarja-Magdaleena segakoor

Maarja-Magdaleena segakoor on 1993. aastal loodud segakoor, mis tegutseb Tartu maakonnas Tartu vallas. 
Koori eesmärgiks on hoida oma kultuuritraditsioone ning tutvustada neid ka teistes maades. 
Proovid toimuvad Maarja-Magdaleena küla keskel asuvas Maarja rahvamajas. Juhendaja on Liia Koorts ja koorivanem Tiia Pärtelpoeg, lauljaid on kokku 37. 
Maarja-Magdaleena segakoor kuulub üle saja aasta vanuste kooride nimekirja, algusaastail osaleti ka I üldlaulupeol Tartus. Praegune järjepidev tegevus sai alguse 1993. aastal. Kooskäiv kollektiiv on sõbralik ja üksmeelne, tähistatakse üheskoos sünnipäevi, korraldatakse laululaagreid, laulupäevi jne. 
Segakoor on nime saanud muistse Maarja-Magdaleena kihelkonna järgi ning kuulub Maarja-Magdaleena Maarahva Seltsi kollektiivide koosseisu. Kantakse nii traditsioonilisi 19. sajandi Maarja-Magdaleena rahvariideid kui ka nüüdisaegseid formaalseid rõivaid. 
Koor on osalenud kõikidel üld- ja maakondlikel laulupidudel, Peipsi-äärsete maakondade laulupidudel ning ka Eesti-Soome ühislaulupeol. Kontserte on antud kirikutes, rahvamajades ja kultuurikeskustes, hooldekodudes ning esinetud kohalikel pidudel. Samuti on tulnud esitusele muusikal “Tabivere vald 20” ning iga kahe aasta tagant korraldatakse Tabivere valla laulupäevi. 2009. aastal toimus kontserdireis Saaremaale, 2011 Kihnu, 2012 Ungarisse, 2013 Horvaatiasse. 
Koori repertuaar sisaldab nii klassikalist koorilaulu, kiriku- kui ka kergemuusikat. Repertuaari luuakse vastavalt kontsertide vajadustele. Oma laulud on lindistatud ka kolmele plaadile. 
Maarja-Magdaleena segakooril on kolm sõpruskoori: Äksi segakoor, Koeru segakoor ja Torma valla segakoor Sõbrahing. Koos on lauldud kontsertidel, laulupäevadel, koorilaagrites ja kontserdireisidel. 
Maarja-Magdaleena segakoorist on välja arenenud Maarja-Magdaleena meesansambel, mis koosneb segakoori meestest.
Rhabdops

Rhabdops on maoperekond.
Klassifikatsioon.
Perekonda "Rhabdops" klassifitseeritakse roomajate andmebaasis järgmised maoliigid:
2017. aastal on Zootaxas liigitatud perekonda "Rhabdops" maoliik "Rhabdops aquaticus" ()
Levila.
Need maod elavad Indias, Birmas ja Hiinas.
Poecilopholis

Poecilopholis on maoperekond.
Klassifikatsioon.
Perekonda "Poecilopholis" klassifitseeritakse roomajate andmebaasis üksainus maoliik:
Levila.
Need maod elavad Kamerunis.
Oreocalamus

Oreocalamus on maoperekond.
Klassifikatsioon.
Perekonda "Oreocalamus" klassifitseeritakse roomajate andmebaasis üksainus maoliik:
Levila.
Need maod elavad Malaisias.
Maarja-Magdaleena Maarahva Selts

Maarja-Magdaleena Maarahva Selts (lühend MMMS) on 14. jaanuaril 2000 moodustatud selts asuva küla ümbritsevate külade ühendamiseks. Seltsi elu edasiviijateks on olnud aktiivsed külaelanikud , , , , , , , ja Maarja-Magdaleena külast.
Maarja-Magdaleena Maarahva Seltsi moodustasid Maarja rahvamajas 21 asutajaliiget. 1. detsembri 2013 oli seltsil 43 inimest.
Seltsi põhieesmärgiks on aidata arendustegevuste kaudu elu säilimisele maal, külainimeste elukvaliteedi parandamisele, külaelu säilitamisele ja mitmekesistamisele ning kohalike kultuuritraditsioonide edasiviimisele.
Seltsi eelkäijaks peetakse 19. sajandi lõpus loodud Maarja-Magdaleena Laulu ja Mängu Seltsi.
Andero Uusberg

 
Andero Uusberg on Tartu Ülikooli afektiivpsühholoogia kaasprofessor. Oma uurimis- ja õppetöös tegeleb ta inimese käitumist juhtivate mehhanismidega nagu emotsioonid, motivatsioon, otsustamine ja eneseregulatsioon. Uusberg juhib Tartu Ülikooli Psühholoogia instituudi Tartu Afekti ja Regulatsiooni Uurimisrühma ning magistrikava “Rakenduslik käitumisteadus”. Ta on kaitsnud psühholoogia doktorikraadi Tartu Ülikoolis ning töötanud järeldoktorina Stanfordi Ülikooli emotsioonide regulatsiooni laboris. 
Haridus ja töö.
Hariduskäik: 2014 Tartu Ülikool, PhD, psühholoogia, 2006 Tartu Ülikool, MSc, psühholoogia, 2004 Tartu Ülikool, BSc, psühholoogia. 
Tööalane tegevus: 
Teadustööd.
Andero Uusberg juhib Tartu afekti ja regulatsiooni uurimisrühma (TARU), mis tegeleb inimese tunnete, tahete ja eneseregulatsiooni mõistmise ja mõjutamisega. Täpsemalt uurib Uusberg, kuidas maailma ennustavas psüühikas tekivad tunded ja tahted ning kuidas need omakorda tunnetust mõjutavad. Teiseks tegeleb ta küsimusega, kuidas psüühika oma tundeid ja tahteid ise reguleerib, ennekõik mõtlemise muutmise kaudu. Ning kolmandaks, kuidas isereguleeruva inimese käitumist vajadusel müksamise ja muude sekkumiste abil tõhusalt mõjutada. 
Teadusprojektid.
Sõnavõtte meedias.
ERR. (2017, November 17). Ööülikool. Andero Uusberg "Mida lugu ajuga ja aju lugudega teeb?" | Vikerraadio. ERR.
Uusberg, A., &amp; Laas, K. (2019). Kuidas psühholoogia abil poliitikaid kujundada? Riigikogu Toimetised.
Uusberg, A. (2020). Tundes on mõtet. Vikerkaar.
ERR. (2021, February 5). Toomas Sildami intervjuu Andero Uusbergiga | Vikerraadio. ERR. 
Edu ja Tegu programm (Director). (2023, March 27). Andero Uusberg: Kuhu kaob tahe ja kuidas see kiiremini üles leida? 
Isiklikku.
Ta on Urve Uusbergi ja Valter Uusbergi poeg. 
Tema vennad on dirigent ja helilooja Pärt Uusberg ning näitleja ja lavastaja Uku Uusberg.
Maarja-Magdaleena meesansambel

Maarja-Magdaleena meesansambel on loodud 2009. aastal ning seda juhendab Liia Koorts. Proove tehakse enamasti asuvas Maarja rahvamajas.
Maarja-Magdaleena meesansambel on meestest moodustatud laulurühm, kellele meeldib mõni kord ka ilma naisteta laulda.
Ruumlaeng

Ruumlaeng on ühemärgiline (negatiivne või positiivne) elektrilaeng, mille kandjad (elektronid, ioonid) on pidevalt jaotatud piiritletud ruumiosas (vrd punktlaeng).
Ruumlaeng tekib näiteks gaaslahenduslambi ioniseeritud gaasis ja elektronlambi elektroodide vahel. Pingestatud vaakumdioodi anoodi ja katoodi vahel juhivad voolu katoodist emiteerunud elektronid. Need loovad lambi elektroodide vahelises ruumis negatiivse elektrivälja; selles ruumis puuduvad positiivse laenguga osakesed, mis elektronide laengut kompenseeriksid.
Ruumlaengud tekivad ka pooljuhtseadise pn-siirde piirkonnas. Pooljuhi n-juhtivusega osast difundeeruvad elektronid pooljuhi p-juhtivusega ossa, kus toimub rekombinatsioon, s.o vastandmärgilise laenguga osakeste (elektronide ja aukude) ühinemine ning vabad laengukandjad kaovad. Elektroni kaotanud aatomid muutuvad n-pooljuhis siirdelähedases ruumis positiivse laenguga ioonideks ja loovad elektrivälja. Samamoodi difundeeruvad augud vastassuunas, nii et p-pooljuhis moodustub siirdele lähedases ruumis vastassuunaline (negatiivne) elektriväli. Need ruumlaengute vastassuunalised väljad mõjuvad vastu vabade laengukandjate (elektronide ja aukude) edasisele difundeerumisele.
Ust-Luga vald

Ust-Luga vald on haldusüksus ("külaasundus") Venemaal Leningradi oblasti lääneosas Kingissepa rajoonis. Hõlmab Kurgolovo poolsaare ja Luuga lahest lõunasse jääva ala.
Põliselanikud on vadjalased ja isurid.
Vallas on12 ametlikku asulat: Gakkovo (Hakaja), Kaibolovo (Kaipaala), Kirjamo, Konnovo (Konnu), Kurgolovo (Kurkula, Kurkola), Lipovo (Pärspää), Lužitsõ (Luuditsa, Luutsa), Mežniki (Rajo), Preobraženka, Tiskolovo (Kiiskala), Ust-Luga (Laugasuu, Laukaansuu) ja Võbje (Vipiä).
Vallas asub 2001. aasta lõpus esimese laeva vastu võtnud Ust-Luga kaubasadam.
Kuzjomkino vald

Kuzjomkino vald on haldusüksus ("külaasundus") Venemaal Leningradi oblasti lääneosas Kingissepa rajoonis. Piirneb edelas Eestiga. Suur osa vallast kuulus 1920–1944 Eesti Narva valla koosseisu moodustades Eesti Ingeri.
Põliselanikud on ingerisoomlased ja isurid.
Vallas on 18 ametlikku asulat: Bolšoje Kuzjomkino (Narvusi), Dalnjaja Poljana, Fjodorovka, Gorka, Hannika, Izvoz, Kallivere, Karstula, Keikino, Maloje Kuzjomkino, Novoje Kuzjomkino, Ropša, Saarküla, Strupovo, Udarnik, Vanaküla, Volkovo ja Väiküla.
Sou Fujimoto

Sou Fujimoto (jaapani keeles 藤本 壮介; sündinud 4. augustil 1971 Hokkaidōl) on jaapani arhitekt.
Ta on lõpetanud 1994. aastal Tōkyō ülikooli ja töötab alates 2000. aastast oma arhitektibüroos.
Madalmaade Ida-India Kompanii

Hollandi Ida-India Kompanii ehk Madalmaade Ida-India Kompanii (hollandi keeles "Vereenigde Oostindische Compagnie" ehk VOC) oli 17. sajandil Aasias ja Aafrikas tegutsenud kompanii.
Hollandi Ida-India Kompanii sai alguse 1602. aastal. Hollandi valitsus andis ettevõttele monopoolse tegevusloa kaubandusfaktooriate ja kindluste rajamiseks, rahvusvaheliste lepingute sõlmimiseks, laevaehituseks jms territooriumil, mis ulatus Hea Lootuse neemest Magalhãesi väinani, samuti oli neil õigus omada relvajõude.
Kompanii pani aluse Hollandi koloniaalimpeeriumile, vallutades Kagu-Aasia ja Lõuna-Aafrika suuri alasid, kasutades õigust võtta kohalikelt valitsejatelt lojaalsusvannet Hollandi riigile.
Ettevõte õitses suurema osa 17. sajandist, kuid sõdade tõttu Inglismaaga ja konkurentsi tõttu Inglise Ida-India Kompaniiga, samuti korruptsiooni ja võlgade tõttu Hollandi valitsus lõpuks tühistas äriühingu põhikirja ja võttis üle kompanii vara 1799. aastal.
Mõõgaga mõõdetud maa

"Mõõgaga mõõdetud maa" on Aristarch Sinkeli kirjutatud ajalooliste romaanide triloogia teine teos. Romaani tegevus toimub Põhjasõja ajal. "Mõõgaga mõõdetud maa" ilmus aastal 1959.
Triloogia esimene osa "Musta risti ikke all" ilmus 1956. aastal, kolmas osa "Lembitu" valmis 1967. aastal, kuid ilmus alles 2008. aastal.
Musta risti ikke all

"Musta risti ikke all" on Aristarch Sinkeli kirjutatud ajalooliste romaanide triloogia esimene osa. Romaani tegevus käsitleb Jüriöö ülestõusu. "Musta risti ikke all" ilmus aastal 1956, kordustrükk 1959. aastal.
Triloogia teine osa "Mõõgaga mõõdetud maa" ilmus 1959. aastal. Kolmas osa "Lembitu" valmis 1967. aastal, kuid ilmus alles 2008. aastal.
Lembitu (romaan)

"Lembitu" on Aristarch Sinkeli kirjutatud ajalooliste romaanide triloogia viimane osa. 
Romaani tegevus käsitleb Eesti elu ristisõdalaste maaletulekust Põhjasõjani. "Lembitu" valmis aastal 1967. aastal, kuid ilmus alles 2008. aastal.
Triloogia esimene osa "Musta risti ikke all" ilmus 1956. aastal, teine osa "Mõõgaga mõõdetud maa" ilmus 1959. aastal.
Boriss Vladimirski

Boriss Vladimirski (vene "Борис Еремеевич (Иеремеевич) Владимирский"; 27. veebruar 1878 Kiiev – 12. veebruar 1950 Moskva) oli Nõukogude Liidu maalikunstnik ja graafik. Vladimirski oli sotsialistliku realismi üks silmapaistvamaid esindajaid.
Elu ja looming.
Boriss Vladimirski sündis 1878. aastal Kiievis Ukrainas. Joonistamisega hakkas tegelema 10-aastaselt. 1904. aastal lõpetas ta Kiievi Kunstikooli. Tema esimene näitus toimus 1906. aastal. Vladimirski oli üks Revolutsioonilise Venemaa Kunstnike Assotsiatsiooni (AHRR) asutajaid. Samuti töötas ta ajalehe Pravda kunstnikuna. Boris Vladimirski suri 1950. aastal Moskvas.
Boriss Vladimirski oli ametlikult tunnustatud kunstnik. Ta maalis nii tähtsate riigitegelaste portreid, Nõukogude inimeste eluolu kui ka maastikke. Vladimirski esines näitustel nii NSV Liidus kui ka välismaal.
Tule TV

Tule TV oli 2014. aastal laulu- ja tantsupeo tule liikumise teekonda kajastav ajutine telekanal. 
Alates 15. juunist kuni 4. juulini 2014 sai näha tule liikumist Eesti suuremates ja väiksemates linnades, tulevahetuse tseremooniaid, õhtuseid simmaneid ja stuudiointervjuusid lõkkepaikades. Tule TV tõi vaatajani ka intervjuud Eesti inimestega ja varem salvestatud lood kultuurilooliselt tähtsatest paikadest. 
Ülekanne toimus 4G-võrgu kaudu ja kasutusel oli ka 360-kraadine robotkaamera, mis filmis tulega rattureid ja tule teekonna ümbrust. Programmi sai jälgida Elioni digitelevisiooni avatud erikanalis TuleTV, EMT Live ja Laulupeo mobiilirakendustes ning laulu- ja tantsupeo, TuleTulemise, Postimehe, Delfi ja Kultuurikanali veebilehtedel. Salvestatud lühikesi dokumentaalfilme oli võimalik vaadata tule teekonna ajal Tudeng TV ning laulu- ja tantsupeo Facebooki lehel.
Saatejuhte oli iga päev kaks: üks juba telest tuntud nägu ja teine noor Tudeng TV reporter. Võttemeeskond tegi iga päev reportaaže ja intervjuusid ning kaamera ette jõudsid ka paljud kohalikud inimesed. Kanal oli otse-eetris iga päev kell 9–22. Pildi tõid kohale Kultuurikanal ja Tudeng TV. 
Tegijad.
Kanali sisu eest vastutas Tudeng TV meeskond. Tule TV programmi produtsent oli Elisa Avik, peatoimetaja oli Liis Ilves, toimetajad ja reporterid olid Birgit Rae, Stinne Loo, Kerli Kivistu, Hanne-Loore Pajusoo, Rauno Kuusik, Kätlin Hallik, Adeele Tähemaa, Helle Rudi ning operaatorid olid Matilde Matvere, Jaan Kalmus juunior, Tõnis Peeter Kull.
Tule TV peakoordinaatorid olid Rein Lang ja Ants Johanson. Otseülekande tagas Kultuurikanali meeskond: Madis Birnbaum ja Heimar Lill.
Johann Friedrich Herbart

Johann Friedrich Herbart (4. mai 1776 Oldenburg – 14. august 1841 Göttingen) oli saksa filosoof, psühholoog ja pedagoogika kui akadeemilise distsipliini rajaja.
Tema hariduslik teooria oli alguseks pedagoogika hariduse levikule nii Ameerika Ühendriikides kui ka mujal. Ta töötas välja psühholoogilise kontseptsiooni, mis sisaldas nii empiirilist kui ka matemaatikalist ja metafüüsikalist poolt.
Elukäik.
Herbart sündis Saksamaal Oldenburgis ja oli pere ainus laps. Ta oli koduõppel kuni 12-aastaseks saamiseni, seejärel astus gümnaasiumi. Hiljem õppis Jena Ülikoolis – sel ajal seostati selle õppeasutusega selliseid suurmehi nagu Johann Gottfried Herder, Johann Gottlieb Fichte, Johann Wolfgang von Goethe ja Friedrich von Schiller. Väidevalt oli just Schilleri "Briefe über die ästhetische Erziehung des Menschen" teos, mis andis tõuke Herbarti filosoofia- ja pedagoogikahuvile.
1797. aastal, vastu enda tahtmist ja ema sunnil, võttis Herbart vastu tööpakkumise tuutorina ja õpetas kolm aastat Šveitsis Interlakeni kuberneri von Steigeri lapsi. Ta andis laste isale iga kuu oma tegemiste ja laste arengu kohta aru. Ta külastas Johann Heinrich Pestalozzi rajatud kooli ja sellest inspireerituna andis 1802. aastal välja raamatu "Pestalozzis Idee eines A B C der Anschauung".
Pärast Saksamaale naasmist keskendus doktoriõpingutele Göttingeni ülikoolis ja sai kraadi 1802. aastal. Pärast seda pidas ta ülikoolis nii filosoofia- kui ka pedagoogikaloenguid. 1809. aastal võttis ta vastu senise Immanuel Kanti ametikoha Königsbergi ülikoolis. Ta avaldas artikleid nii metafüüsika kui ka psühholoogia teemadel, lisaks asutas pedagoogilise seminari edasijõudnud üliõpilastele. Herbert lõi näidiskoolid, kus tema ja ta õpilased katsetasid tema pedagoogilisi ideid, seejärel analüüsisid ja parandasid neid.
Herbart lahkus Königsbergist 1833, väidetavalt tekkisid tal maailmavaatelised erimeelsused valitsusega. Ta suundus tööle Göttingeni ülikooli, kuhu jäi elu kaheksaks viimaseks aastaks. 1835 avaldas ta teose "Umriss von pädagogischen Vorlesungen", milles proovis ühitada oma varasemaid pedagoogilisi töid uuemate psühholoogiliste uurimustega. Viimase loengu pidas Herbert kaks päeva enne oma surma.
Herbartism.
Herbarti haridusteooriat tuntakse herbartismi nime all. Herbartismi põhiideeks on, et õpetamises on viis etappi:
Sjevjerodonetsk

Sjevjerodonetsk (ukraina keeles Сєвєродонецьк, varem ka Сєверодонецьк "Sjeverodonetsk"; vene keeles Северодонецк, nime etümoloogiat arvestades eesti keeles võimalik ka "Severodonetsk)" on linn Ukrainas Luhanski oblastis, umbes 124 km kaugusel Luhanskist loodes.
Sjevjerodonetsk on alates 22. septembrist 2014 Luhanski oblasti "de facto" halduskeskus.
Sjevjerodonetsk asub 51 meetri kõrgusel merepinnast.
Sjevjerodonetsk asutati 1934. aastal, linnaõigused sai 1958. aastal.
Rahvastik.
2014. aasta 1. jaanuaril elas linnas 108 899 inimest, asustustihedus inimest ruutkilomeetri kohta.
Ajalugu.
21. sajand.
2014. aasta Ukraina kriisi ajal võtsid keskvalitsuse vastased relvajõud linna oma kontrolli alla.
22. juulil heisati linna haldushoonele taas Ukraina lipp.
23. augustil asendati "maha kukkunud" Vladimir Uljanovi mälestussammas Ukraina lipuga.
Venemaa sissetungi käigus Ukrainasse oli 2022. aasta 1. juuni hommikuks suurem osa linnast langenud Vene relvajõudude kontrolli alla. 25. juunil 2022 vallutasid Vene väed linna täielikult ja tegemist on ajutiselt okupeeritud territooriumiga. Linn on lahingute käigus 90% ulatuses hävinenud.
Kõrsik (täpsustus)

Kõrsikud või kõrsik võib tähendada mitut asja:
Kali Rocha

Kali Michele Rocha (sündinud 5. detsembril 1971) on Ameerika Ühendriikide näitleja. 
Ta mängib Disney Channeli situatsioonikomöödias "Liv and Maddie" Karen Rooneyt, nelja lapse ema ja kooli asedirektorit. Ta oli ka sarja nelja jao kaasstsenarist.
Lapsepõlv.
Kali sündis Memphises Tennessee osariigis ning kasvas üles Rhode Islandil. Ta õppis Carnegie Melloni draamakoolis, mille lõpetas 1993. aastal.
Myersophis

Myersophis on maoperekond.
Klassifikatsioon.
Perekonda "Myersophis" klassifitseeritakse roomajate andmebaasis üksainus maoliik:
Levila.
Need maod elavad Filipiinidel, Luzoni saarel.
Helophis

Helophis on maoperekond.
Klassifikatsioon.
Perekonda "Helophis" klassifitseeritakse roomajate andmebaasis üksainus maoliik:
Levila.
Need maod elavad Kongo Vabariigis ja Kongo Demokraatlikus Vabariigis.
Gongylosoma

Gongylosoma on maoperekond.
Klassifikatsioon.
Perekonda "Gongylosoma" klassifitseeritakse roomajate andmebaasis järgmised maoliigid:
Levila.
Need maod elavad Kagu-Aasias.
Elapoidis

Elapoidis on maoperekond.
Klassifikatsioon.
Perekonda "Elapoidis" klassifitseeritakse roomajate andmebaasis üksainus maoliik:
Levila.
Need maod elavad Jaava, Sumatra ja Kalimantani saarel.
Cyclocorus

Cyclocorus on maoperekond.
Klassifikatsioon.
Perekonda "Cyclocorus" klassifitseeritakse roomajate andmebaasis järgmised maoliigid:
Levila.
Need maod elavad Filipiinidel.
Blythia

Blythia on maoperekond.
Klassifikatsioon.
Perekonda "Blythia" klassifitseeritakse roomajate andmebaasis üksainus maoliik:
2017. aastal on perekonda liigitatud veel teinegi maoliik "Blythia hmuifang" 
Levila.
Need maod elavad Indias Assami ja Arunāchal Pradeshi osariigis, Birmas ja Hiinas Tiibeti autonoomses piirkonnas.
Xerotyphlops

Xerotyphlops on maoperekond.
Klassifikatsioon.
Perekonda "Xerotyphlops" klassifitseeritakse roomajate andmebaasis järgmised maoliigid:
Levila.
Need maod elavad Lõuna-Euroopas, Lähis-Idas ja Kesk-Aasias.
Sundatyphlops

Sundatyphlops on maoperekond.
Klassifikatsioon.
Perekonda "Sundatyphlops" klassifitseeritakse roomajate andmebaasis üksainus maoliik:
Levila.
Need maod elavad Ida-Timoris ja Indoneesias: Timori, Sumba, Lombokim Florese, Sumbawa ja Komodo saarel.
Rahutu Tuhkatriinu

"Rahutu Tuhkatriinu" on Mari-Leenu 2006. aastal ilmunud debüütalbum. Albumi andis välja firma Moonwalk. Tuntuimad lood albumil on ilmselt kaks kaverit: "Rahutu Tuhkatriinu", mis on kaver soome ansambli Dingo hitist "Levoton Tuhkimo", ja Henry Laksi laul "Õpetaja", mille esitajaks oli Seitsmes Meel.
Ramphotyphlops

Ramphotyphlops on maoperekond.
Klassifikatsioon.
Perekonda "Ramphotyphlops" klassifitseeritakse roomajate andmebaasis järgmised maoliigid:
Levila.
Need maod elavad Okeaanias ja Kagu-Aasias.
Malayotyphlops

Malayotyphlops on maoperekond.
Klassifikatsioon.
Perekonda "Malayotyphlops" klassifitseeritakse roomajate andmebaasis järgmised maoliigid:
Levila.
Need maod elavad Kagu-Aasias.
Vaikuse meri (album)

"Vaikuse meri" on Eesti rokkansambli Terminaator üheksas stuudioalbum, mis ilmus 12. juulil 2014. Plaadil on 11 lugu.
Indotyphlops

Indotyphlops on maoperekond.
Klassifikatsioon.
Perekonda "Indotyphlops" klassifitseeritakse roomajate andmebaasis järgmised maoliigid:
Levila.
Need maod elavad Lõuna-, Kagu- ja Ida-Aasias.